[bookmark: _Hlk85011723]PIRKUMA LĪGUMS
Rīgā, Pirkuma līguma parakstīšanas datums ir pēdējā pievienotā drošā elektroniskā paraksta un tā laika zīmoga pievienošanas datums.
Biedrība “Latvijas Olimpiskā komiteja”, reģistrācijas numurs: 50008022421, adrese: Grostonas iela 6B, Rīga, LV-1013, Latvija, (turpmāk tekstā – “Pircējs”), kuru uz statūtu pamata pārstāv tās ģenerālsekretārs, no vienas puses
un
Sabiedrība ar ierobežotu atbildību “Sportland”, reģistrācijas numurs: 40003530961, adrese: Dzirnieku iela 20, Mārupe, Mārupes novads, LV-2167, Latvija, (turpmāk tekstā – “Pārdevējs”), kuru uz statūtu pamata pārstāv tās valdes loceklis, no otras puses,
turpmāk tekstā abi kopā arī – “Puses” un katrs atsevišķi – “Puse”,
ŅEMOT VĒRĀ, KA:
[1] Pārdevējs iesniedzis savu piedāvājumu Pircēja rīkotajā iepirkuma procedūrā ar identifikācijas numuru: LOK-2025/04 “Par sporta ekipējuma nodrošināšanu Latvijas delegācijas dalībai XVIII Eiropas Jaunatnes Olimpiāde Skopje (Ziemeļmaķedonijas Republika) ", (turpmāk tekstā – “Iepirkuma procedūra”);
[2] Pircējs 2025. gada 28. maijā pieņēmis lēmumu 1.1., ar kuru Pircējs atzīts par uzvarētāju Iepirkuma procedūrā,
Līdzēji noslēdz šādu līgumu par preču pirkumu un piegādi (turpmāk tekstā – “Līgums”):
1. Līguma priekšmets
1.1. Pārdevējs saskaņā ar Pircēja pasūtījumu un atbilstoši Iepirkuma procedūras tehniskajai specifikācijai un tehniskajam piedāvājumam, kuru Pārdevējs iesniedzis Iepirkuma procedūrai un kura Pušu apstiprināta kopija ir Līguma neatņemama sastāvdaļa (turpmāk tekstā – “Tehniskā specifikācija”), piegādā Pircējam, bet Pircējs pieņem īpašumā Iepirkuma procedūras finanšu piedāvājumā, kuru Pārdevējs iesniedzis Iepirkuma procedūrai un kura Pušu apstiprināta kopija ir Līguma neatņemama sastāvdaļa (turpmāk tekstā – “Finanšu piedāvājums”), norādītās preces (turpmāk tekstā – “Prece”).
1.2. Pārdevējs veic Precei garantijas apkalpošanu atbilstoši Līguma nosacījumiem.
2. Līgumcena un norēķinu kārtība
2.1. Maksa par Preci, ieskaitot nodokļus, nodevas un visus citus ar Līguma izpildi saistītos izdevumus tiek noteikta saskaņā ar Finanšu piedāvājumu (turpmāk tekstā – “Līgumcena”).
2.2. Līgumcenu Pircējs apmaksā ar pārskaitījumu Pārdevēja norādītajā bankas kontā 10 (desmit) darba dienu laikā pēc attiecīgās piegādes veikšanas.
2.3. Pārdevējs iesniedz Pircējam rēķinu Līguma 2.2.punktā norādītā maksājuma veikšanai ne vēlāk kā 7 (septiņu) dienu laikā no piegādes pieprasījuma saņemšanas brīža.
2.4. Ja Preces piegāde notiek pa daļām, Pārdevējs piestāda Pircējam rēķinu par katru piegādāto daļu atsevišķi, taču, ja daļējās piegādes loģistisku iemeslu dēļ tiek sadalītas sīkākos sūtījumos un šādu piegādes veidu Pircējs ir iepriekš atsevišķi rakstveidā saskaņojis ar Pārdevēju, Pārdevējam ir tiesības piestādīt Pircējam kopīgu pavadzīmi par viena kalendārā mēneša laikā veiktajiem atsevišķajiem sūtījumiem.
2.5. Ja Pircējs neveic samaksu par Preci laikus, tad Pircējs maksā Pārdevējam līgumsodu 0,1% (vienas desmitdaļas procenta) apmērā no laikā nesamaksātās summas par katru nokavēto dienu.
2.6. Pircējam ir tiesības neveikt apmaksu par Preci, kuru tas nav pieņēmis, par kuru ir strīds, vai kura ir piegādāta neatbilstošā kvalitātē. Šādā gadījumā Pārdevējam nav tiesību no Pircēja piedzīt Līguma 2.5.punktā minēto līgumsodu. 
3. Preces pieņemšanas - nodošanas nosacījumi
3.1. Kopējais Pircēja Līguma darbības laikā pieprasītais Preces piegāžu apjoms var nesasniegt Tehniskajā specifikācijā lielāko pieļaujamo pasūtījuma apjomu, par ko Pārdevējs ir informēts un pret ko Pārdevējam nav iebildumu.
3.2. Pārdevējs nodod Finanšu piedāvājumā noteikto Preci Pircējam saskaņā ar INCOTERMS® 2020 DAP (Delivered at Place) nosacījumiem, Grostonas ielā 6B, Rīgā, LV-1013, Latvijā, atbilstoši Līguma 1.1.punktā minētajam pasūtījumam, veicot daļējas piegādes saskaņā ar Pircēja ikreizējiem daļējas piegādes pieprasījumiem, kas atbilst Tehniskās specifikācijas 1.1. punktā  minētajām sacensībām (turpmāk tekstā – “Sacensības”).
3.3. Daļējas Preces piegādes tiek veiktas saskaņā ar Pušu saskaņotu piegāžu grafiku un atbilstoši Pircēja vajadzībām, taču jebkurā gadījumā ne vēlāk kā 5 (piecas) darba dienas pirms 2025. gada 16. jūlija.  
3.4. Par Līguma 3.3.punktā noteiktā termiņa nokavējumu Pārdevējs samaksā Pircējam līgumsodu 0,1% (vienas desmitās daļas procenta) apmērā no novēloti piegādātās Preces vērtības par katru nokavējuma dienu.
3.5. Puses vienojas, ka, veicot daļējas Preces piegādes pieprasījumu:
3.5.1. Daļējas Preces piegādes pieprasījumu attiecībā uz Sacensībām Pircējs veiks ne vēlāk, kā līdz 2025. gada 7. jūlijam.
3.5.2. Daļējas Preces piegādes pieprasījums attiecībā uz Sacensībām un projektiem veicams rakstveidā, saskaņā ar Līguma nosacījumiem, norādot tajā pieprasīto izstrādājumu veidu, skaitu, izmēru un, ja attiecināms, dzimumpiederību (vīriešu vai sieviešu modelis) un nosūtot to uz Līgumā norādītajām Pārdevēja e-pasta adresēm;
3.5.3. Gadījumā, ja daļējas Preces piegādes pieprasījums netiek veikts noteiktajā termiņā, Pircējs informē Pārdevēju par šādu nokavējumu un ir tiesīgs pagarināt attiecīgās daļējās Preces piegādes termiņu par tādu pašu dienu skaitu, par kādu nokavēts piegādes pieprasījuma termiņš.
3.6. Par Preces nodošanas dienu tiek uzskatīta diena, kad Pārdevējs Pircējam nodod Preci un Pušu pilnvarotie pārstāvji paraksta attiecīgu pavadzīmi - rēķinu. Par Pārdevēja pilnvaroto pārstāvi Preces nodošanas aspektā var tikt uzskatīts arī Preces piegādi veicošā pārvadātāja pārstāvis, ja Pārdevēja pārstāvji personiski neveic Preces pavadīšanu tās piegādes brīdī.
3.7. Pārdevējs ir atbildīgs par piegādājamās Preces pilnīgas vai daļējas  bojāejas  vai  bojāšanās  risku  līdz  tās nodošanai Pircējam.
4. Preces pārbaude un trūkumu novēršana
4.1. Pircējs 5 (piecu) dienu laikā no Preces piegādes brīža pārbauda Preces kvalitātes un daudzuma atbilstību attiecībā uz šo piegādi veiktajam daļējas Preces piegādes pieprasījumam.
4.2. Prece uzskatāma par pieņemtu  bez iebildumiem,  ja  Pircējs  7 (septītajā)  dienā  pēc Preces  piegādes  brīža nav uz Līgumā norādītajām Pārdevēja e-pasta adresēm nosūtījis paziņojumu par konstatētajām piegādātās preces kvalitātes vai skaita neatbilstībām.
4.3. [bookmark: _Ref45877998]Gadījumā, ja veicot Līguma 4.1.punktā noteikto pārbaudi, Pircējs konstatē Preces skaitlisku neatbilstību veiktajam daļējas Preces piegādes pieprasījumam, tas nosūta attiecīgu Pircēja pilnvarotā pārstāvja sagatavotu paziņojumu uz Līgumā norādītajām Pārdevēja e-pasta adresēm, norādot iztrūkstošo izstrādājumu veidu, skaitu, izmēru un, ja attiecināms, dzimumpiederību (vīriešu vai sieviešu modelis).
4.4. Pārdevējs 3 (trīs) dienu laikā no Līguma 4.3.punktā minētā  paziņojuma  saņemšanas  veic iztrūkstošās Preces piegādi atbilstoši Līguma nosacījumiem.
4.5. Par Līguma 4.4.punktā noteiktā termiņa nokavējumu Pārdevējs samaksā Pircējam līgumsodu 0,1% (vienas desmitās daļas procenta) apmērā no iztrūkstošās Preces vērtības par katru nokavējuma dienu.
4.6. Gadījumā, ja veicot Līguma 4.1.punktā noteikto pārbaudi, Pircējs konstatē Preces kvalitatīvu neatbilstību veiktajam daļējas Preces piegādes pieprasījumam (tas ir, tikuši piegādāti izstrādājumi ar defektiem, vai tādi izstrādājumi, kas neatbilst Tehniskajai specifikācijai), tas nosūta attiecīgu Pircēja pilnvarotā pārstāvja sagatavotu paziņojumu uz Līgumā norādītajām Pārdevēja e-pasta adresēm, norādot kvalitatīvi neatbilstošo izstrādājumu veidu, skaitu, izmēru un, ja attiecināms, dzimumpiederību (vīriešu vai sieviešu modelis). Vienlaicīgi ar šāda paziņojuma elektronisku nosūtīšanu, Pircējs nosūta Pārdevējam kvalitatīvi neatbilstošo Preci, attiecīgā paziņojuma papīra eksemplāru un Pircēja pilnvarotā pārstāvja sagatavotu pieprasījumu veikt defektu novēršanu vai kvalitatīvi neatbilstošās Preces apmaiņu pret kvalitatīvi atbilstošu.
4.7. Pārdevējs 5 (piecu) dienu laikā no Līguma 4.6.punktā minētās kvalitatīvi neatbilstošās Preces saņemšanas veic Pircēja pieprasījuma izvērtēšanu un uz sava rēķina veic defektu novēršanu vai kvalitatīvi neatbilstošās Preces apmaiņu pret kvalitatīvi atbilstošu, kā arī piegādā šādu kvalitatīvi atbilstošu Preci Pircējam atbilstoši Līguma nosacījumiem un apmaksā Pircējam pārsūtīšanas izdevumus, kas radušies nosūtot kvalitatīvi neatbilstošo Preci Pārdevējam.
4.8. Par Līguma 4.7.punktā noteiktā termiņa nokavējumu Pārdevējs samaksā Pircējam līgumsodu 0,1% (vienas desmitās daļas procenta) apmērā no Līguma summas par katru nokavējuma dienu.
4.9. Pircējs var atbrīvot Pārdevēju no atbildības par maznozīmīgu Preces kvalitatīvu neatbilstību veiktajam daļējas Preces piegādes pieprasījumam, ja Pārdevējs pirms piegādes veikšanas par šādu iespējamu Preces kvalitatīvu neatbilstošu pienācīgā kārtā informējis Pircēja pilnvaroto pārstāvi un Pircējs tieši un nepārprotami piekritis pieņemt Preci ar šādu maznozīmīgu Preces kvalitatīvu neatbilstību.
5. Ekspertīzes veikšana
5.1. Gadījumā, ja Pārdevējs, veicot Līguma 4.6.punktā noteikto Pircēja pieprasījuma izvērtēšanu, nepiekrīt šādam Pircēja pieprasījumam, Pircējs 3 (trīs) dienu laikā nozīmē kompetentu un neatkarīgu ekspertu kvalitatīvi neatbilstošās Preces ekspertīzes veikšanai.
5.2. Gadījumā, ja Pircējs neievēro Līgumā noteikto termiņu ekspertīzes veikšanai, tiek uzskatīts, ka Pārdevējs piekrīt Pircēja pieprasījumam un tādā gadījumā Pārdevējam vairs nav tiesību celt iebildumus par Preci. 
5.3. Līguma 5.1.punktā noteiktais eksperts veic kvalitatīvi neatbilstošās Preces ekspertīzi un izvērtē Pircēja pieprasījuma pamatotību, pieņemot Pusēm saistošu lēmumu 7 (septiņu) dienu laikā no šāda eksperta nozīmēšanas dienas.
5.4. Uz Līguma 5.1.punktā noteiktā eksperta pieaicināšanas un darbības laiku tiek apturēts Līguma 4.7.punktā noteiktā termiņa tecējums, kas atsākas nekavējoties pēc eksperta lēmuma paziņošanas Pusēm.
5.5. Izmaksas, kas saistītas ar eksperta pieaicināšanu, ekspertīzes veikšanu, lēmuma taisīšanu, paziņojumiem un kvalitatīvi neatbilstošās Preces pārsūtīšanu kā no Pircēja Pārdevējam sākotnējā pieprasījuma ietvaros, tā arī eksperta veiktās izvērtēšanas ietvaros, sedz tā Puse, kuras viedokli strīdā eksperts noraidījis.
6. Kvalitāte un garantija
6.1. Pārdevējs garantē , ka piegādātā Prece būs augstas kvalitātes un atbildīs visu to Latvijas Republikas spēkā esošo normatīvo aktu prasībām, kas uz to attiecas.
6.2. Preces garantijas laiks tiek noteikts 2 (divi) gadi no Preces nodošanas dienas (turpmāk tekstā – “Garantijas laiks”), ja tā tiek izmantota saskaņā ar tehniskās dokumentācijas prasībām.
6.3. Garantijas laikā Pārdevējs ir atbildīgs par katru Preces defektu, ja vien tas nav radies Preces nepareizas ekspluatācijas dēļ.
6.4. Garantijas laikā Pārdevējs veic Pircēja garantijas prasību izskatīšanu un apmierināšanu saskaņā ar Līguma 4.6.-5.4.punktos aprakstīto kvalitatīvi neatbilstošai Precei konstatēto defektu novēršanas vai šādas Preces nomaiņas kārtību.
7. Pušu saistības un atbildība
7.1. Pārdevēja saistības:
7.1.1. Pārdevējs, pirms Preču ražošanas uzsākšanas, apņemas izgatavot Preču paraugus, kas izmantojami Preču gala noformējuma precizēšanai un apstiprināšanai, ievērojot šādu kārtību:
7.1.1.1. Pārdevējs, attiecīgajām Sacensībām izgatavo Preču paraugus vismaz 2 (divās) secīgās kārtās, kur pirmajā kārtā izgatavojami sākotnējie paraugi, bet otrajā - Pušu precizētie un ražošanā nododamie paraugi, pie kam nākamajās kārtās nav nepieciešams izgatavot paraugus tiem izstrādājumiem, kuri galīgajā versijā bez precizējumiem apstiprināti jau iepriekšējā kārtā. Nepieciešamības gadījumā, Pusēm vienojoties, izgatavojamas vairākas precizējamo Preču paraugu kārtas.
7.1.1.2. Pusēm jāveic katras kārtas Preču paraugu izpēte un precizēšana un/vai apstiprināšana ne vēlāk  kā 7 (septiņu) dienu laikā no attiecīgās paraugu kārtas nodošanas izvērtēšanai, pie kam Preču paraugi uzskatāmi par apstiprinātiem bez precizējumiem, ja Pircējs astotajā dienā pēc Preču paraugu saņemšanas brīža nav uz Līgumā norādītajām Pārdevēja e-pasta adresēm nosūtījis paziņojumu par nepieciešamajiem piegādātajos Preču paraugos veicamajiem precizējumiem.
7.1.1.3. Līguma izpildes laikā, Pusēm vienojoties, Preču pirmsražošanas stadijā iespējams veikt tādas Preču noformējuma izmaiņas, kas būtiski neietekmē attiecīgo Preču funkcionalitāti, taču uzlabo  to  tehniskās  vai vizuālās īpašības.
7.1.2. Pārdevējs apņemas nodrošināt Pircēja noteikta autoruzrauga dalību Preču paraugu izgatavošanas un Preču ražošanas procesā, uz Pircēja rēķina sniedzot šādam autoruzraugam iespēju piedalīties uz Preču izgatavošanu attiecināmajās plānošanas, projektēšanas un ražošanas sapulcēs, par kuru norises laiku un vietu Puses savstarpēji vienosies, kā arī uzraudzīt preču izgatavošanu.
7.1.3. Pārdevējs apņemas veikt savlaicīgu Preces piegādi, kā arī Preces tehnisko apkalpošanu Garantijas laikā.
7.1.4. Pārdevējs veic Preces piegādi atbilstoši Līguma nosacījumiem.
7.1.5. Pārdevējs ir atbildīgs par Preces atbilstību Latvijas Republikas normatīvo aktu prasībām.
7.1.6. Pārdevējs apņemas nodrošināt Preces piegādei izmantoto materiālu, metožu, paņēmienu, kā arī darbu izpildē un pārraudzībā iesaistīto darbinieku kvalifikācijas atbilstību Latvijas Republikā spēkā esošo normatīvo aktu prasībām.
7.1.7. Pārdevējs apņemas Preces piegādi veikt darba dienās, Pircēja personāla darba laikā, iepriekš telefoniski informējot Līgumā norādīto Pircēja pārstāvi un saskaņojot ar to paredzamo piegādes laiku.
7.1.8. Pārdevējs apņemas Preces piegādes laikā, strādājot Pircēja telpās, ievērot Latvijas Republikā spēkā esošo darba drošības un ugunsdrošības noteikumu prasības.
7.1.9. Pārdevējs uzņemas atbildību par zaudējumiem, kuri nodarīti Pircējam un/vai trešajām personām sakarā ar Līguma noteikumu pārkāpumu, ja Pārdevējs tajos vainojams.
7.2. Pircēja saistības:
7.2.1. Pircējs apņemas veikt samaksu par Preci Līgumā noteiktajos termiņos un kārtībā.
7.2.2. Pircējs apņemas Pārdevējam nodrošināt pienācīgus apstākļus Preces piegādei.
7.2.3. Pircējs apņemas savlaicīgi veikt Pārdevēja piegādātās Preces pieņemšanu.
7.2.4. Pircējs apņemas izmantot Preci atbilstoši tās ekspluatācijas noteikumu prasībām.
7.3. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā. Šo līgumattiecību ietvaros Pircējs atbild tikai par tiešajiem zaudējumiem, kas radušies Pārdevējam Pircēja rupjas neuzmanības dēļ.
7.4. Jebkura Līgumā noteiktā līgumsoda samaksa neatbrīvo Puses no to saistību pilnīgas izpildes, ja vien attiecīgā līgumsoda klauzula tieši nenosaka, ka šāda līgumsoda samaksa atbrīvo attiecīgo pusi no kādas saistības vai tās daļas.
8. Izmaiņas līgumā, tā darbības pārtraukšana
8.1. Līgumu var papildināt, grozīt vai izbeigt, Pusēm savstarpēji vienojoties. Jebkurām  Līguma  izmaiņām  vai papildinājumiem, lai tās būtu spēkā, jātiek noformētām rakstveidā un jākļūst par Līguma neatņemamu sastāvdaļu. Jebkuriem Līguma grozījumiem jābūt atbilstošiem Latvijas Republikas Publisko iepirkumu likuma 60.panta nosacījumiem.
8.2. Ja Pārdevējs kādu no Līgumā noteiktajiem termiņiem kavē vairāk kā 10 (desmit) kalendārās dienas, Pircējs ir tiesīgs lauzt Līgumu, kā arī piedzīt visas izmaksas, kuras tam radušās Pārdevēja kavējuma dēļ.
8.3. Ja Pārdevējs nepilda kādu no Līguma nosacījumiem, Pircējs ir tiesīgs piedzīt no Pārdevēja un Pārdevējam ir pienākums segt visus izdevumus un samaksāt līgumsodu 10 % (desmit procentu) apmērā no Līguma cenas, un vienpusēji izbeigt Līgumu.
9. Nepārvarama vara
9.1. Puse tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
9.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
10. Piemērojamais likums un strīdu izšķiršanas kārtība
10.1. Līgums ir sastādīts un tiks pildīts saskaņā ar Latvijas Republikas spēkā esošajiem normatīvajiem aktiem. Puses vienojas, ka Līgumam netiek piemērota Apvienoto Nāciju Organizācijas Konvencija par starptautiskajiem preču pirkuma-pārdevuma līgumiem, ja tās piemērošana saskaņā ar spēkā esošajiem normatīvajiem aktiem ir nepieciešama.
10.2. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms Latvijas Republikas tiesā Latvijas Republikā spēkā esošo normatīvo aktu noteiktajā kārtībā.
11. Citi noteikumi
11.1. Līgums ir saistošs Pircējam un Pārdevējam, kā arī visām trešajām personām, kas likumīgi pārņem viņu tiesības un pienākumus.
11.2. Līguma ietvaros Pārdevējam ir tiesības nodot tam piemītošās ar Līgumu noteiktās tiesības un pienākumus Pārdevēja filiālei vai meitas kompānijai, kuras Līguma izpildes laikā atrodas pilnīgā Pārdevēja kontrolē un uz kurām nav attiecināmi Latvijas Republikas Publisko iepirkumu likuma (PIL) 42. panta 1. daļā uzskaitītie gadījumi - izslēgšanas nosacījumi.
11.3. Līgums stājas spēkā no tā parakstīšanas brīža un ir spēkā līdz Pušu saistību pilnīgai izpildei.
11.4. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu interpretēšanu.
11.5. Līgums sastādīts elektroniski, latviešu valodā uz 6 (sešām) lapaspusēm.
11.6. Pircējs nozīmē sekojošus pilnvarotos pārstāvjus Līguma izpildes laikā:
11.6.1. attiecībā uz daļējo Preces piegādes pieprasījumu veikšanu, Preces pārbaudi un ar to saistīto Pircēja paziņojumu un/vai pieprasījumu veikšanu –, tālruņa numurs: +371 -, e-pasts:;
11.6.2. attiecībā  uz Preces faktiskās piegādes veikšanu, tālruņa numurs: +371 -, e-pasts:;
11.6.3. attiecībā uz finanšu dokumentu noformēšanu un apmaksas veikšanu –, tālruņa numurs: +371 -, e-pasts:.
11.7. Pārdevējs nozīmē sekojošus pilnvarotos pārstāvjus Līguma izpildes laikā:
11.7.1. attiecībā uz daļējo Preces piegādes pieprasījumu veikšanu, Preces pārbaudi un ar to saistīto Pircēja paziņojumu un/vai pieprasījumu izskatīšanu un apmierināšanu –, tālruņa numurs: +371 -, e-pasts:;
11.7.2. attiecībā uz Preces faktiskās piegādes veikšanu -, tālruņa numurs: +371 -, e-pasts:;
11.7.3. 	attiecībā uz finanšu dokumentu noformēšanu un apmaksas veikšanu -, tālruņa numurs: +371 -, e-pasts:;.
11.8. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par Preces pieņemšanas un nodošanas organizēšanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai.
11.9. Pircējs un Pārdevējs ir apsprieduši visus Līguma noteikumus un vienojušies par tiem. Katra Puse ar savu parakstu apliecina, ka Pusei un Puses pārstāvim ir visas pilnvaras un tiesības parakstīt Līgumu, ka Puses pārstāvis ir izlasījis un pilnībā sapratis Līguma noteikumus un nosacījumus, ka Puses pārstāvim tie izskaidroti un pilnībā skaidri un saprotami, kā arī Puses pārstāvis saņēmis Līguma eksemplāru, un Puse apņemas pienācīgi pildīt Līgumā noteiktās saistības.
11.10. Iepirkuma procedūras dokumentācija un Pārdevēja piedāvājums, kuru tas iesniedzis Iepirkuma procedūrai, ir Līguma neatņemamas sastāvdaļas.
12. Pušu rekvizīti
	Biedrība “Latvijas Olimpiskā komiteja”
Reģistrācijas numurs: 50008022421
Adrese: Grostonas iela 6B, Rīga, LV-1013, Latvija
Banka: AS Swedbank
Norēķinu konts: HABALV22
Bankas konts: LV38HABA000140J063161
	Sabiedrība ar ierobežotu atbildību  “Sportland”
Reģistrācijas numurs: 40003530961
Adrese: Dzirnieku iela 20, Mārupe, Mārupes novads, LV-2167, Latvija
Banka: AS Swedbank
Norēķinu konts: HABALV22
Bankas konts: LV43HABA0551000102839


13. Pušu paraksti
	Pircējs:

